Coop Pangal uus nõukogu liige
Märt Meerits valiti Coop Panga nõukogu liikmeks.Foto: Eiko Kink
Coop Panga aktsionärid valisid tänasel üldkoosolekul ettevõtte nõukogu liikmeks ettevõtja Märt Meeritsa, kes vahetab välja senise liikme, advokaat Marko Kairjaki.
Coop Panga 5-liikmelisse nõukogusse kuuluvad nõukogu esimees, Coop Eesti Keskühistu juht Jaanus Vihand, Harju Tarbijate Ühistu juht Jaan Marjundi, Antsla Tarbijate Ühistu juht Roman Provotorov ja ASi Inbank nõukogu esimees Priit Põldoja.
Panga enamusomanik on jaekaubandusgrupp Coop Eesti, kellele kuulub 60,4% aktsiatest. Panga suurimad aktsionärid on veel AS Inbank 17,9% ja ettevõtja Andres Sonn 17,4%-ga.
Coop Pank on Eesti kapitalil põhinev pank, mis koos tütarettevõtetega annab tööd üle 200 inimesele peakontoris ja 14 esinduses. 19 ühistust koosneval Coop Eestil on umbes 350 kauplust, 80 000 eraisikust omanikku ja ligi 600 000 püsiklienti.
Ole teemaga kursis! Telli e-kirja teavitused, kui ilmub uus artikkel märksõnaga: